Officielt: OnePlus 11 lanceres i februar 2023

Den seneste tid har budt på flere rygter og endda et lille smugkig på telefonen. Nu er det endelig blevet bekræftet, at OnePlus 11 introduceres den 7. februar 2023. OnePlus Buds Pro 2 præsenteres også samme dag.

Smugkigget og invitationen til eventet har også bekræftet telefonens design – i hvert fald når det kommer til det store cirkulære kamera-modul på bagsiden. Igen er kameraerne udviklet i samarbejde med Hasselblad.

Den velkendte Alert Slider vender også tilbage, efter udeblivelsen fra OnePlus 10T.

Telefonens specifikationer er dog ikke blevet afsløret af OnePlus endnu, men rygterne har dog en masse at sige. Drivkraften bliver næsten med garanti Qualcomm Snapdragon 8 Gen 2, sammenkoblet med op til 16GB RAM.

Læs mere om de forventede specifikationer her: OnePlus 11: Nyt billede er dukket op

OnePlus 11 eventet streames live den 7. februar 2023 kl. 15 dansk tid.

February 7.#OnePlus11 5G#OnePlusBudsPro2
— OnePlus (@oneplus) December 19, 2022

Læs også: Rygte: MacBook Air 15″ lanceres i 2023

Officielt: OnePlus 11 lanceres i februar 2023